**Protokoll fra styremøte nr 3/19 i Midt-Norge Travforbund tirsdag 26. mars 2019, kl 18.00, Mellomen, Leangen Travbane.**

**Tilstede: Asbjørn Opdal, Morten Valstad, Aina Westberg, Jan Frode Holltrø, Gaute Inge Helseth, Gunnar Bergem, Ronny Risvik, Lene Grenne.**

**Forfall: Thea Indrebø, Laila Næve, Elin Flataune, Hilde Nordtilller**

**Agenda**

**Sak 1 – 3/19: Godkjenning protokoll styremøte nr 3/19**

**Vedtak: Protokoll godkjent.**

**Sak 2 – 3/19: Generalforsamling i MNTF 10.03.19**

Da dette var første styremøte etter generalforsamlingen, presenterte alle seg for hverandre.

Årets generalforsamling ble vel gjennomført, og vertskapet gjorde en god jobb på Rissa Hestesportsenter.

Rutinene for styremøter ble gjennomgått.

Møteplan for styremøtene i 2019 ble gjennomgått. Neste styremøte 9. april flyttes til tirsdag 23. april. Da inviteres også MNTFs valgte representanter til møte kl 19.00 for å gjennomgå DNTs generalforsamling sine sakspapirer.

**Sak 3 – 3/19: Generalforsamling i LTE AS og LT AS**

Styret i Midt-Norge Travforbund er generalforsamling i selskapene. Dato for generalforsamlingene er ikke fastsatt.

**Sak 4 – 3/19: Generalforsamling i DNT 27.04.19**

Våre saker til DNTs GF ble gjennomgått.

Vi samler de valgte representantene fra MNTF for gjennomgang alle innkomne saker til DNTs generalforsamling. Dette skjer tirsdag 23. april.

**Sak 5 – 3/19: Aktivitetsplan 2019**

* Forbundssekretæren ønsker et ennå større engasjement fra styremedlemmene og at hver enkelt tar ett større ansvar for enkelt saker/tema. Aktivitetsplan følges opp på styremøtene.
* **Rikstotos sommerturne** kommer til Leangen på Midtsommertravet. Styret må ta ansvar for lørdag 22. juni.
* Det er meget viktig at man avstemmer **terminlisten for lokalkjøringer** med **terminlisten for Leangen**, spesielt på vinterstid.

Kriteriene som ble innført i fjor høst for gjennomføring av premiekjøringene videreføres i 2019.

*Det må totalt sett starterklæres minimum 15 hester fordelt på de premieløp, prøve og mønstringsløp som starterklæres.* ***Ponnier og ponniløp er ikke tellende i denne sammenheng.***

*Det må minimum starterklæres 3 premieløp pr.arrangement.*

*Ingen premieløp starterklæres med mindre enn 4 hester.*

*Alle kriteriene må innfris og er i praksis veldig sammenfallende.*

Styret ser også at det er meget viktig å samkjøre løpsinnbydelsene for lokalkjøringene og totokjøringene på Leangen. Styremedlemmene vil ta med seg budskapet ut til lagene i sine regioner.

Alle ser og vet at det er viktig å fylle opp løpene på Leangen først, men etter hvert som hestepopulasjonen synker, så kommer spørsmålet om hva skal vi fylle løpene med. Det bør jo være startklare hester, som har fått prøvd seg lokalt i nærmiljøet/distriktet. Etter å ha fått prøvd seg lokalt i mønstrings- og prøveløp, vil det være kortere veg til start på Leangen, enn om man må til Leangen for å gjøre alle forberedelser. Viktigheten av rekrutteringsarena for ponnitravet og ungdommene er også ett viktig argument.

* **Banebidrag 2019** er kommet fra DU-utvalget. Kr 520000,- er fordelt fra DU-utvalget og kr 50000,- i fripott er foreslått fordelt av anleggskontaktene. Gaute redegjorde for forslagene for fripotten.

**Vedtak: Styret vedtok anleggskontaktenes forslag til fordeling. Det gir Averøy kr 10000,-, Frosta kr 10000,-, Jøssund kr 10000,-, Molde kr 10000,- og Rissa og Stadsbygd kr 10000,-.**

Sverre sørger for at alle lag som skal motta banebidrag 2019 orienteres og at utbetaling til lagene blir foretatt. Sender også en orientering til DNT om fordeling av fripott.

**Sak 6 – 3/19: Looking Superbs Ponnilandsleir 2019**

Sverre gjennomgikk en presentasjon for status i arbeidet med Ponnilandsleiren. Det er jobbet mye med støtte fra travlag og sponsorer og man nærmer seg budsjettene. Mangler en del svar på utsendte forespørsler. Invitasjoner er utsendt og første påmelding er mottatt.

Alle tips om støtte/gaver mottas med stor takk, og det er viktig at alle som har anledning til å hjelpe til i helga 12. – 14. juli gjør dette.

**Sak 7 – 3/19: Høstkonferansen 2019**

Quality Hotel Skifer på Oppdal er booket til helga 2. – 3. november, 130 rom.

Agenda og invitasjon utarbeides til styremøte 7. mai. Sendes ut med bindende påmelding i løpet av mai/juni, med svarfrist 20. juni.

**Sak 8 – 3/19: Nytt medlemsregister**

Medlemskontingenter sendes ut 10.04.19.

Sverre orienterte litt om det nye registeret. Sverre ber Oslo om hjelp til å få avholdt kurs i medlemsregisteret og organisasjonskurs. I førsteomgang i Molde for Møre-regionen og i Trondheim for resten av regionene.

**Sak 9 – 3/19: Sammenslåing travlag**

Meldal Travselskap og Orkland Travlag legger ned driften og går inn i Orkdal Tråvklubb. Gunnar orienterte om «stiftelsesmøte» som ble avholdt 28.02.19

**Vedtak: MNTF støtter sammenslåingen av travlagene. Orkdal Tråvklubb beholdes som navn, for det nye store travlaget.**

Sverre sender melding til DNT.

**Sak 10 – 3/19: Nytt fra selskap og regioner**

**LT AS:** Travskolen har økt oppslutning om kursaktivitetene. Det jobbes for å få godkjent lærlingeplass ved Travskolen. Økonomien følges opp.

Det er knyttet store forventninger til DNTs vedtak om ny Inntektsmodell for driftsselskapene. Det vil få et positivt utfall for Leangen.

**LTE AS**: Det er stor spenning rundt de kommende møter i Malvik-prosjektet. Det skal være et møte med travet og Fylkesmann 29. mars og kommunestyret i Malvik har sitt møte 29. april.

**Nord:** Bra baneforhold i vinter, etter oppgraderingen med nytt dekke ble gjort for ett par år siden.

Premiekjøring og lokalkjøring førstkommende helg.

Stjørdal og Lånke vil forsøke å et etablere et samarbeide om årets lokalkjøring.

**Ponni Nord:** Lisenskurs pågår, god deltakelse med ponnier på lokalkjøringene. Skal delta på 3 kamp og landsdelskamp.

**Orkdal:** Tre lag har gått sammen i Orkdal Tråvklubb. – Meldal, Orkland og Orkdal. Neste lokalkjøring er Påskekjøringa på Tråvparken.

**Fosen:** Litt varierende treningsforhold, starter med lokalkjøringer i april

Trondheim: stor deltakelse på rutinekjøringene – 52 hester, 57 hester deltok på Trondheim Travklubb sin jubileumskjøring.

**Møre:** arbeidet mot første lokalkjøring og Hestens Dag i Rauma 11. mai og Til Start Sunndal 12. mai er startet. Stor spenning knyttet til oppslutningen. Viktig for rekrutteringen til travsporten på Møre.

**Ungdomsgruppene**: stor aktivitet, har laget presentasjonshefte av ungdomskuskene og plakater, har hat stand med kake og kaffe på leangen, har arrangert kurs i lactatmåling og trening med pulsklokke- både på Leangen 28 deltakere og Skoglund 15 deltakere kursholder Morten Antonsen, skal i mai ha kurs i foring og ernæring kursholder Kristin Brækken.

**Sak 11 – 3/19: Forbundssekretærens kvarter**

Meget travelt ved kontor, har mottatt første del av administrasjonsstøtte kr 134000,- fra DNT, Ungdommene har mottatt kr 60000,- i driftsstøtte for 2019, banebidrag kr 570000,- til lagene.

Det må anskaffes ett nytt regnskapssystem, ser på Visma som brukes av andre forbund også.

**Sak 12 – 3/19: Eventuelt**

**Innkommet sak** fra Gunnar Bergem; ønsker å stoppe Malvik prosjektet pga innsigelsene fra Fylkesmann – vi har ikke tid til å vente på eventuelle meglinger eller avgjørelser i departementet. Vi må starte på alternativ 2 som er Orkdal.

Diskusjoner frem og tilbake, med blant annet bakgrunn i tidsplan for prosjektet.

**Vedtak: Saken utsettes til styremøte 7. mai. Da har vi resultatet av møtet med Fylkesmannen 29. mars og møte i Malvik kommunestyre 29. april. Dette vil gi et mye bedre grunnlag for behandlingen av Gunnar Bergem sitt forslag.**

Møtet hevet kl 22:30.

**Neste styremøte 23. april.**

Trondheim 27.03.19

Sverre Hosen